गुलशन देवैया

गुलशन देवैया हा एक भारतीय अभिनेता आहे जो प्रामुख्याने हिंदी चित्रपटांमध्ये दिसतो. शैतान (२०११), हेट स्टोरी  (२०१२) आणि हंटरर (२०१५) मधील भूमिकांसाठी तो ओळखला जातो. शैतान, दम मारो दम (२०११) आणि दॅट गर्ल इन येल्लो बुटास (२०१०) या तीनही चित्रपटांच्या अभिनयाचे समीक्षकांनी कौतुक केले आणि त्याला सर्वोत्कृष्ट पुरुष पदार्पणासाठी फिल्मफेअर पुरस्कारासाठी नामांकन मिळाले.

देवैया यांचा जन्म २८ मे १९७८ रोजी बेंगळुरू, कर्नाटक येथे कोडावा कुटुंबात झाला. तो निफ्ट पदवीधर आहे. २०१२ ते २०२० या काळात ग्रीसमधील अभिनेत्री कल्लीरोई झियाफेटा हिच्याशी त्यांचे लग्न झाले होते.

देवैयाने २०१० मध्ये कल्की केकला आणि नसीरुद्दीन शाह यांच्यासोबत अनुराग कश्यपच्या दॅट गर्ल इन येलो बूट्स  या चित्रपटातून आपल्या करिअरची सुरुवात केली. हा चित्रपट टोरोंटो आंतरराष्ट्रीय चित्रपट महोत्सवात दाखवण्यात आला, त्यानंतर व्हेनिस चित्रपट महोत्सवात प्रदर्शित झाला. त्याच वर्षी, देवैया बेजॉय नांबियारच्या हिंदी थ्रिलर चित्रपट शैतानमध्ये दिसला, ज्यात राजीव खंडेलवाल आणि कल्की  होते, जिथे त्याने करण चौधरीची भूमिका साकारली होती. जून २०११ मध्ये रिलीज झालेला,  हा चित्रपट व्यावसायिक यशस्वी ठरला, जिथे देवैयाच्या अभिनयाची प्रशंसा झाली. फिल्मफेअर अवॉर्ड्स, स्क्रीन अवॉर्ड्स, स्टारडस्ट अवॉर्ड्स मध्ये त्याला आणि सर्वोत्कृष्ट पुरुष पदार्पण आणि सहाय्यक भूमिकेतील सर्वोत्कृष्ट अभिनेता या श्रेणीतील नामांकन मिळाले होते.

२०१३ मध्ये, देवैया संजय लीला भन्साळीच्या रोमँटिक-ट्रॅजेडी ड्रामा फिल्म राम-लीलामध्ये दिसला, ज्यामध्ये रणवीर सिंग आणि दीपिका पदुकोण होते, जिथे त्याने भवानीची भूमिका केली होती. २०१५ मध्ये, देवौया हर्षवर्धन कुलकर्णीच्या हंटरर या प्रौढ विनोदी चित्रपटात दिसला, ज्यात राधिका आपटे सह-अभिनेत्री होती. या चित्रपटाने बॉक्स ऑफिसवर चांगली कमाई केली होती. मर्द को दर्द नही होता  (२०१८) या ॲक्शन कॉमेडी चित्रपटात त्यांनी कराटे मणी आणि जिमी या जुळ्या भावांची दुहेरी भूमिका साकारली ज्यासाठी त्यांना सर्वोत्कृष्ट सहाय्यक अभिनेत्याचा स्क्रीन अवॉर्ड मिळाला आणि सर्वोत्कृष्ट सहाय्यक अभिनेत्यासाठी फिल्मफेअर पुरस्कारासाठीही नामांकन मिळाले. 

 संदर्भ 

वर्ग:इ.स. १९७८ मधील जन्म
वर्ग:हिंदी चित्रपट अभिनेते
वर्ग:पुरुष चरित्रलेख
वर्ग:राष्ट्रीय फॅशन तंत्रज्ञान संस्थाचे माजी विद्यार्थी